text: কাল মুক্তি পাচ্ছে দেশের প্রথম নারী কবিকে নিয়ে চলচ্চিত্র | 1083103 | কালের কণ্ঠ | kalerkantho
  ১৪ অক্টোবর, ২০২১ ১৩:১৫ | পড়া যাবে ১ মিনিটে
  ১৫ অক্টোবর মুক্তি পাচ্ছে এন রাশেদ চৌধুরীর চলচ্চিত্র চন্দ্রাবতী কথা। মঙ্গলবার রাজধানীতে চলচ্চিত্রটির প্রিমিয়ার শো হলো। প্রদর্শনীতে প্রধান অথিতি ছিলেন তথ্য প্রতিমন্ত্রী ডা. মুরাদ হাসান এমপি, বিশেষ অতিথি ছিলেন মুক্তিযোদ্ধা চলচ্চিত্র নির্মাতা নাসিরুদ্দিন ইউসুফ এবং চলচ্চিত্র নির্মাতা মোরশেদুল ইসলাম। আরো উপস্থিত ছিলেন তথ্যচিত্র নির্মাতা মানজারে হাসিন মুরাদ।
  চন্দ্রাবতীর জন্মস্থান কিশোরগঞ্জে রিয়েল লোকেশনেই ছবির পুরো শুট করা হয়েছে। ছবিতে গ্রামের সাধারণ মানুষরাও অভিনয় করেছেন বলে জানান নির্মাতা রাশেদ চৌধুরী। বিশেষ করে পালাকার বা বয়াতি- এ রকম চরিত্রগুলোতে সেখানকার গ্রামের মানুষই অভিনয় করেছেন।
  সরকারি অনুদানপ্রাপ্ত ম্যানগ্রোভ পিকচারস ও বেঙ্গল ক্রিয়েসন্সের প্রযোজনায় 'চন্দ্রাবতী কথা'র কেন্দ্রীয় চরিত্রে অভিনয় করেছেন মডেল ও অভিনেত্রী দোয়েল ম্যাশ এবং চন্দ্রাবতীর প্রেমিক জয়ানন্দের চরিত্রে অভিনয় করেছেন ইমতিয়াজ বর্ষণ।